تورکیه-‌نین یئنی اویدوسو- "تورک‌سات 5A" ژانویه‌‌نین 8-ده تورکیه واختی ایله ساعات 5:15-ده امریکانین فلوریدا ایالتینده‌کی کپ کاناورال مرکزیندن اوغورلا اوزایا گؤندریلیب.
تورکیه-‌نین 5-جی نسیل اویدوسو "تورک‌سات 5A" اسپیس ایکس شیرکتی‌نین فالکون-9 اوزای داشیییجی‌سی ایله اوزایا یولا سالینیب.
تورکیه واختی ایله ساعات 4:28-ا پلان‌لاشدیریلان اویدونون فیرلادیلماسی هاوا شرایطی سببیله تقریباً بیر ساعت تاخیره سالینا‌راق تورکیه واختی ایله ساعت 05:15 رئاللاشیب.
نقلیات و آلت یاپی ناظیری عادل کارا ایسماییل‌اوغلو پایتاخت آنکارا‌داکی گؤلباشی کامپوسوندا تشکیل ائدیلن ییغینجاقدا اویدوغون اوربیت ایستیقامتینده حرکت ائتمه‌یه باشلادیغینی بیل‌دیره‌رک، "تورک‌سات 5A" اویدوموزدان 35 دقیقه‌دن سونرا ایلک سیقنال گلدی. اویدوموز سیاحتینه داوام ائدیر. بو سیاحت 4 آی چکه‌جک. سونرا تست‌لریمیزی ائدجییک و اویدو آکتیو‌لش‌دیریله‌جک" دئییب.
5A  اویدوسوندان سونرا "5B " و "6A " اویدولارینین فیرلادیلاجاغینی ایفاده ائده‌رک، "حاضیردا اوره تیم ایشلری تامام‌لانان و سیناق‌دان کئچیریلن "تورک‌سات5B " اویدوموزو ایسه ژوئن آییندا بوراخماغی پلان‌لاش‌دیریریق" دئیه ناظیر وورغولاییب.
قئید ائدک کی، "تورک‌سات 5A " اویدوسو مانور عمری ایله ایله اوربیت‌دکی فرکانس و اوربیت حقوق‌لارینی 30 ایل بویونجا گوونجه آلتینا آلاجاق.
"تورک‌سات 5A" ، تورکیه، آوروپا، اورتا دوغو، قوزئی آفریقا، اورتا باتی آفریقا، گونئی آفریقا، آغ دنیز، اگه دنیزی و قارا دنیزی احاطه ائد‌ن بیر جغرافیادا، تلویزیون یایینی و رابطه خیدمتلری سوناجاق.
تامامیله الکتریک‌لی ایته‌لمه سیستمینه صاحیب اولان "تورک‌سات 5A "-نین 31 درجه دوغو اوربیتیندکی موضعینه چاتماق اوچون اوزایدا رئاللاشدیراجاغی یولجولوغون تخمینا 4 آی داوام ائتمه‌سی و ایلین ایکینجی روبونده خیدمت گؤسترمه‌یه باشلاماسی هدفله‌نیب.
